
KOMISIJA ZA MANDATNA VPRAŠANJA, VOLITVE IN IMENOVANJA

Številka: 040-0002/2006-1
Datum: 13. 5. 2026

 											
Komisija za mandatna vprašanja, volitve in imenovanja na podlagi 24. člena Statuta Občine Črnomelj (Uradni list RS, 83/11, 24/14, 66/16, 112/22 in 41/25), objavlja 


P O Z I V
za predložitev predlogov kandidatov za predsednika in člane Posebne občinske volilne komisije in njihove namestnike


I. Sestava in naloge posebne občinske volilne komisije 
Za volitve člana Občinskega sveta Občine Črnomelj – predstavnika romske skupnosti se po določbi tretjega odstavka 33. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US, 102/24 in 10/26) imenuje Posebna občinska volilna komisija. Posebno občinsko volilno komisijo sestavljajo predsednik in trije člani ter njihovi namestniki. 

Posebno občinsko volilno komisijo imenuje občinski svet in sicer za mandatno dobo štirih let. 

Naloge volilne komisije so opredeljene v 41. členu Zakona o lokalnih volitvah in sicer: 
· skrbi za zakonitost volitev v občinski svet;
· potrjuje posamične kandidature oziroma liste kandidatov in sestavlja sezname kandidatov oziroma list kandidatov;
· določa volišča;
· imenuje volilne odbore;
· odloča o ugovorih iz 96. in 98. člena Zakona o lokalnih volitvah;
· sprejme akt o izidu volitev;
· upravlja zbirko predlaganih članov volilnih odborov in zbirko kandidatur oziroma list kandidatov;
· opravlja in vodi neposredno tehnično delo v zvezi z volitvami;
· opravlja druge naloge, ki jih določa ta zakon.


II. Predlaganje kandidatov za predsednika in namestnika predsednika posebne občinske volilne komisije 
Na podlagi 35. člena Zakona o lokalnih volitvah se predsednik in namestnik predsednika občinske volilne komisije imenujeta izmed sodnikov ali drugih oseb, ki imajo v Republiki Sloveniji pridobljeno najmanj pravno izobrazbo po študijskem programu prve in druge stopnje oziroma pravno izobrazbo, ki ustreza ravni izobrazbe, pridobljeni po študijskih programih druge stopnje, in je v skladu z zakonom, ki ureja slovensko ogrodje klasifikacij, uvrščena na 8. raven. 

Predlog oziroma prijava za imenovanje mora vsebovati naslednje podatke in priloge: 
· naziv predlagatelja, 
· ime in priimek predlaganega kandidata za predsednika oz. namestnika predsednika,
· rojstni datum predlaganega kandidata, 
· naslov stalnega prebivališča predlaganega kandidata, 
· pisno soglasje predlaganega kandidata, da je pripravljen opravljati funkcijo, če bo imenovan,
· dokazilo o izpolnjevanju pogoja, da je kandidat sodnik oz. da ima pravno izobrazbo ustrezne stopnje oz. ravni.  


III. Predlaganje kandidatov za tri člane občinske volilne komisije in njihove namestnike 
Na podlagi 35. člena Zakona o lokalnih volitvah se ostali člani občinske volilne komisije in njihovi namestniki imenujejo izmed občanov, ki imajo stalno prebivališče v občini, na predlog političnih strank in drugih organizacij občanov v občini ter občanov, tako da je zagotovljena pluralna sestava občinske volilne komisije. 

V posebni občinski volilni komisiji za izvolitev člana občinskega sveta – predstavnika romske skupnosti morata biti vsaj en član in en namestnik člana pripadnika romske skupnosti.

Predlog oziroma prijava za imenovanje mora vsebovati naslednje podatke oziroma priloge: 
· naziv predlagatelja, 
· ime in priimek predlaganega kandidata za člana oz. namestnika člana,
· rojstni datum predlaganega kandidata, 
· naslov stalnega prebivališča predlaganega kandidata, 
· pisno soglasje predlaganega kandidata, da je pripravljen opravljati funkcijo, če bo imenovan,
· podatek, ali je predlagani kandidat pripadnik romske skupnosti.


IV. Posredovanje predlogov
Predloge kandidatov za predsednika in člane Posebne občinske volilne komisije ter njihove namestnike je potrebno skupaj s podpisanimi izjavami kandidatov posredovati v pisni obliki po pošti ali osebno v sprejemno pisarno občine na naslov: Občina Črnomelj, Komisija za mandatna vprašanja, volitve in imenovanja, Trg svobode 3, 8340 Črnomelj, ali na e-naslov: obcina@crnomelj.si.

Rok za vložitev predlogov: Upoštevani bodo tisti predlogi, ki bodo prispeli na zgoraj navedeni naslov do vključno 1. 6. 2026 , do 12. ure. 


V. Ostalo 
Člani volilne komisije in njihovi namestniki so lahko samo osebe, ki imajo volilno pravico v občini. Nihče ne more biti član več kot enega volilnega organa. Član volilnega organa ne more biti hkrati kandidat na volitvah in ne more biti predstavnik  oz. zaupnik list kandidatov.  Če član volilnega organa sprejme kandidaturo, mu po zakonu preneha funkcija člana v volilnem organu. 

Predsednika in člane ter njihove namestnike bo izmed predlaganih kandidatov na predlog Komisije za mandatna vprašanja, volitve in imenovanje imenoval Občinski svet Občine Črnomelj. 

Kandidati bodo obveščeni le v primeru imenovanja. 

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.


Zoran Špec 
                                                                                                  predsednik komisije l.r.





Priloga: 
· Obr.  Predlog kandidata
· Obr. Izjava kandidata




Objava: 
· spletna stran Občine Črnomelj
· oglasna deska Občine Črnomelj

